
    PL-X 183/2013

                     RAPORT COMUN
asupra proiectului de lege privind aprobarea  Ordonanței de urgență a Guvernului nr.21/2013 pentru modificarea și completarea art.5 din Ordonanța Guvernului nr.94/1999 privind participarea României la procedurile în fața Curții Europene a Drepturilor Omului și a Comitetului Miniștrilor ale Consiliului Europei și exercitarea dreptului de regres al statului în urma hotărîrilor și convențiilor de rezolvare pe cale amiabilă



În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru drepturile omului, culte şi problemele minorităţilor naţionale şi Comisia juridică, de disciplină şi imunităţi au fost sesizate, spre dezbatere în fond, în procedură de urgenţă, cu proiectul de lege privind aprobarea  Ordonanței de urgență a Guvernului nr.21/2013 pentru modificarea și completarea art.5 din Ordonanța Guvernului nr.94/1999 privind participarea României la procedurile în fața Curții Europene a Drepturilor Omului și a Comitetului Miniștrilor ale Consiliului Europei și exercitarea dreptului de regres al statului în urma hotărîrilor și convențiilor de rezolvare pe cale amiabilă, înregistrat cu nr.25/283 din 5 iunie 2013, respectiv cu nr. 31/722 din 5 iunie 2013.

Senatul a adoptat proiectul de lege, în calitate de primă Cameră sesizată, în şedinţa din data de 3 iunie 2013.

Camera Deputaţilor este Cameră decizională, în conformitate cu dispoziţiile art. 92 alin. (9) pct. 1 din Regulamentul Camerei Deputaţilor, republicat, cu  referire  la prevederile art. 75 din Constituţia României, republicată.
Proiectul de lege are ca obiect de reglementare aprobarea  Ordonanței de urgență a Guvernului nr.21/2013 pentru modificarea și completarea art.5 din Ordonanța Guvernului nr.94/1999 privind participarea României la procedurile în fața Curții Europene a Drepturilor Omului și a Comitetului Miniștrilor ale Consiliului Europei și exercitarea dreptului de regres al statului în urma hotărîrilor și convențiilor de rezolvare pe cale amiabilă, în sensul modificării modului de desemnare a candidaţilor în numele României, pentru funcţia de judecător al Curţii Europene a Drepturilor Omului.
Consiliul Legislativ, prin adresa cu nr.205 din 27 martie 2013, a avizat favorabil iniţiativa legislativă, cu observaţii şi propuneri.
Comisia pentru politică externă a avizat favorabil proiectul de lege, în şedinţa din data de 11 iunie 2013, cu unanimitate de voturi, conform adresei cu nr.33/22.

În conformitate cu prevederile art.61 şi 63 din Regulamentul Camerei Deputaţilor, republicat, membrii   celor două comisii au examinat proiectul de lege în şedinţa din data de 18 iunie 2013. 
La dezbaterea proiectului de lege au fost prezenţi 8 deputaţi din totalul de 12 membri ai Comisiei pentru drepturile omului, culte şi problemele minorităţilor naţionale şi 24 deputaţi din totalul de 26 de membri ai Comisiei juridice, de disciplină şi imunităţi. 
La lucrările comisiilor a participat, în calitate de  invitat, domnul Moţiu Aurel Florin,  secretar de stat în Ministerul Justiţiei.
          În urma examinării  proiectului de lege şi a punctelor de vedere exprimate, membrii comisiilor sesizate în fond au hotărât, cu unanimitate de voturi,  să propună plenului Camerei Deputaţilor un raport de adoptare a proiectului de lege privind aprobarea  Ordonanței de urgență a Guvernului nr.21/2013 pentru modificarea și completarea art.5 din Ordonanța Guvernului nr.94/1999 privind participarea României la procedurile în fața Curții Europene a Drepturilor Omului și a Comitetului Miniștrilor ale Consiliului Europei și exercitarea dreptului de regres al statului în urma hotărîrilor și convențiilor de rezolvare pe cale amiabilă, în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.

                          PREŞEDINTE, 






PREŞEDINTE,
      Nicolae PĂUN






    Bogdan Liviu CIUCĂ                                                                                        
                          SECRETAR,                                                                             SECRETAR,
                        Attila MARKO                                                              Cătălin Theodor NICOLESCU                                                                       
      Consilier parlamentar,   Onesia Babeş




Consilier parlamentar, Silvia Olaru

